ΓΡΑΠΤΗ ΕΡΩΤΗΣΗ E-0809/03

υποβολή: Konstantinos Hatzidakis (PPE-DE) προς την Επιτροπή

(17 Μαρτίου 2003)

Θέμα: Παραβίαση της κοινοτικής νομοθεσίας σχετικά με το περιβάλλον στην Ελλάδα

Θα μπορούσε να με ενημερώσει η Επιτροπή πόσες πιθανές περιπτώσεις παραβίασης της Κοινοτικής Νομοθεσίας σχετικά με το περιβάλλονπάρχουν στην Ελλάδα και ποια θέματα αφορούν αυτές· Σε πόσες περιπτώσεις η Επιτροπή έχει παραπέμψει την Ελλάδα και σε ποιες άλλες ετοιμάζεται να την παραπέμψει στο Δικαστήριο των Ευρωπαϊκών Κοινοτήτων·

Απάντηση της κας Wallstrm εξ ονόματος της Επιτροπής

(15 Μαΐου 2003)

Στις 10 Απριλίου 2003 εκκρεμούσαν 94ποθέσεις σχετικά με εικαζόμενες ή διαπιστωθείσες παραβιάσεις της κοινοτικής νομοθεσίας για το περιβάλλον στην Ελλάδα. Από τις 94 εκκρεμούσεςποθέσεις, οι 25 αφορούν την κοινοτική νομοθεσία σχετικά με τη διαχείριση αποβλήτων, 22 σχετίζονται με την προστασία της φύσης, 21 αφορούν την οδηγία 85/337/ΕΟΚ(1), όπως τροποποιήθηκε από την οδηγία 97/11/ΕΚ(2), 11 αφορούν την ατμοσφαιρική ρύπανση, 10 σχετίζονται με την προστασία τωνδάτων και 5 αφορούν άλλους τομείς της κοινοτικής νομοθεσίας για το περιβάλλον. Πρέπει να επισημανθεί ότι για 59ποθέσεις η Επιτροπή έχει ήδη κινήσει τη διαδικασία επί παραβάσει κατά της Ελλάδας.

Επί του παρόντος, η Επιτροπή έχει ήδη προσφύγει στο Δικαστήριο των Ευρωπαϊκών Κοινοτήτων για έξιποθέσεις συγκεκριμένα πρόκειται για τιςποθέσεις: C-301/2001 (μη συμμόρφωση με την οδηγία 85/337/ΕΟΚ των μέτρων μεταφοράς της στην ελληνική νομοθεσία της οδηγίας), C-83/2002 (μη κοινοποίηση των πληροφοριών που προβλέπονται στο άρθρο 11 της οδηγίας 96/59/ΕΚ(3)), C-119/2002 (έλλειψη συστήματος συλλογής και σταθμού καθαρισμού που να εξασφαλίζει την τριτοβάθμια επεξεργασία των αστικών λυμάτων της περιοχής του Θριάσειου Πεδίου), C-351/02 (μη κοινοποίηση των μέτρων μεταφοράς στην εθνική νομοθεσία της οδηγίας 1999/31/ΕΚ(4)), C-352/02 (μη κοινοποίηση των μέτρων μεταφοράς στην εθνική νομοθεσία της οδηγίας 2000/14/ΕΚ(5)) και C-420/02 (λειτουργία χώρου διάθεσης αποβλήτων στην τοποθεσία Πέρα Γαληνής).

Εξάλλου, η Επιτροπή αποφάσισε να παραπέμψει στο Δικαστήριο των Ευρωπαϊκών Κοινοτήτων τέσσερις περιπτώσεις παραβάσεων. Στις 10 Απριλίου 2003, βρισκόταν σε εξέλιξη η διαδικασία κατάθεσης προσφυγής. Πρόκειται για παραβάσεις που αφορούν το μη συμβιβάσιμο της ελληνικής νομοθεσίας σχετικά με την κυνηγετική περίοδο, τη συλλογή και επεξεργασία χρησιμοποιημένων ορυκτελαίων στην Ελλάδα, τη ρύπανση στην περιοχή του Θριάσειου Πεδίου, καθώς και τους όρους λειτουργίας θερμοηλεκτρικού σταθμού στα Λινοπεράματα της Κρήτης.

(1) Οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 175 της 5.7.1985.

(2) Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ΕΕ L 73 της 14.3.1997.

(3) Οδηγία 96/59/ΕΚ του Συμβουλίου της 16ης Σεπτεμβρίου 1996 για τη διάθεση των πολυχλωροδιφαινυλίων και των πολυχλωροτριφαινυλίων (PCB/PCT), ΕΕ L 243 της 24.9.1996, σελ. 31.

(4) Οδηγία 1999/31/ΕΚ του Συμβουλίου της 26ης Απριλίου 1999 περίγειονομικής ταφής των αποβλήτων, ΕΕ L 182 της 16.7.1999.

(5) Οδηγία 2000/14/ΕΚ του Ευρωπαϊκού Κοινοβουλίου και του Συμβουλίου της 8ης Μαΐου 2000 για την προσέγγιση των νομοθεσιών των κρατών μελών σχετικά με την εκπομπή θορύβου στο περιβάλλον από εξοπλισμό προς χρήση σε εξωτερικούς χώρους, ΕΕ L 162 της 3.7.2000.